**EXTRAS RAPORT**

## privind participarea Autorității Electorale Permanente (AEP) la masa rotundă *Consolidarea accesului privind înregistrarea alegătorilor*, organizată de Centrul Internațional pentru Studii Parlamentare (ICPS) în data de 24 februarie 2021, orele 16:00 – 18:00

Procesul de înregistrare este esențial pentru a identifica toți alegătorii eligibili și reprezintă baza democratică prin care se pune în practică principiul fundamental: „o persoană, un vot, o valoare”. Este responsabilitatea organismelor de management electoral să se asigure că registrul alegătorilor este incluziv, corect și cuprinzător, precum și că procesele sunt transparente pentru toate părțile interesate.

Pentru a discuta despre modalitățile diferite prin care poate fi crescut nivelul de accesibilitate privind înregistrarea alegătorilor, Centrul Internațional pentru Studii Parlamentare (ICPS) a organizat, în data de 24 februarie 2021, în intervalul 16:00 – 18:00 (ora României), o masă rotundă în sistem online, cu tema: *Consolidarea accesului privind înregistrarea alegătorilor* (orig.: *Strengthening Access in Registration*).

Ca urmare a invitației primite din partea ICPS de a participa la masa rotundă virtuală sus-menționată,la eveniment au participat următoriireprezentanți ai AEP: directorul general al Departamentului informatizarea proceselor electorale, șeful Departamentului coordonarea organismelor electorale și directorul adjunct din cadrul Departamentului cooperare internațională.

Masa rotundă a avut loc pe platforma *Zoom,* în intervalul 16:00 – 18:00 (ora României).

Vorbitori:

* Benjamin Hovland - Președinte al Comisiei de Asistență Electorală din SUA;
* Dr. Nasim Zaidi - fost Comisar Electoral Șef, Comisia Electorală Independentă a Indiei;
* Lalitha Flach - Director executiv operațiuni, Elections Ontario, Canada;
* Profesor Toby James - Director adjunct Proiect de integritate electorală și coordonator Rețeaua de gestionare a alegerilor, Regatul Unit al Marii Britanii și al Irlandei de Nord;

Subiectele abordate în cadrul dezbaterii:

* + Examinarea sistemelor de înregistrare existente și extinderea înregistrării

electronice;

* + Analiza modului în care unele grupuri pot fi private de dreptul de vot din cauza

procesului de înregistrare și modului în care pot fi reintegrate în registrele electorale;

* + Analiza modalităților inovatoare de implicare a electoratului în viața politică;
  + Identificarea diferitelor sisteme de înregistrare a alegătorilor care ar putea fi

adecvate pentru utilizarea într-un anumit context de țară;

* + Proiectarea, implementarea, gestionarea și monitorizarea sistemelor de înregistrare

a alegătorilor;

* + De ce contează sistemele de înregistrare și identificare a alegătorilor;
  + Mecanisme de asigurare a credibilității, transparenței și a acurateței registrului

electoral;

Concluzii

Acest eveniment a reunit specialiști și oficiali electorali interesați de îmbunătățirea sistemului de înregistrare al alegătorilor.

Vorbitorii au dezbătut modalitățile de protejare a dreptului la vot și de îmbunătățire a participării la procesul de votare prin consolidarea accesului privind înregistrarea alegătorilor.

Cadrul juridic pentru înregistrarea alegătorilor și alegerea modelului de înregistrare periodică, continuă sau civilă se constituie într-un fundament critic care poate să influențeze decisiv participarea la procesul de votare.

În plus, odată cu pandemia în curs, organismele de management electoral trebuie să facă față unui nou set de obstacole care îngreunează dezvoltarea extinsă a incluziunii, iar restricțiile în utilizarea spațiilor fizice riscă să priveze grupurile minoritare.

Participanții la dezbateri au discutat despre cele mai bune practici internaționale în abordarea provocărilor care predominau înainte de pandemie referitoare la accesul alegătorilor la procesul de votare și au analizat metode inovatoare pentru a crea un sistem de înregistrare a alegătorilor, mai incluziv și mai performant.

Materialele prezentate și discuțiile aplicate din cadrul reuniunii au oferit o platformӑ favorabilӑ schimbului de expertizӑ ȋn domeniul electoral, astfel încât considerăm oportunӑ și valoroasӑ participarea la toate evenimentele organizate de ICPS.